На основу члана 32. став 1. тачка 6. Закона о локалној самоуправи („Службени гласник РС“, број 129/07, 83-14-др.закон, 101/16-др.закон и 47/18), члана 29. Закона о комуналним делатностима („Службени гласник РС“, број 88/11, 104/16 и 95/18) и члана 40 став 1. тачка 19. Статута Општине Косјерић („Службени лист Општине Косјерић“, број 3/19), Скупштина општине Косјерић, на седници одржаној дана ....................године, донела је:

ОДЛУКУ

О ИЗМЕНАМА И ДОПУНАМА ОДЛУКЕ О ПРАВУ НА СУБВЕНЦИОНИРАНУ ЦЕНУ КОМУНАЛНИХ И ДРУГИХ УСЛУГА ПОРОДИЦИ СА ТРОЈЕ И ВИШЕ ДЕЦЕ СА ТЕРИТОРИЈЕ ОПШТИНЕ КОСЈЕРИЋ број 352-10/2020 од 07.07.2020.год.

Члан 1.

МЕЊА СЕ ОДЛУКА О ПРАВУ НА СУБВЕНЦИОНИРАНУ ЦЕНУ КОМУНАЛНИХ И ДРУГИХ УСЛУГА ПОРОДИЦИ СА ТРОЈЕ И ВИШЕ ДЕЦЕ СА ТЕРИТОРИЈЕ ОПШТИНЕ КОСЈЕРИЋ број 352-10/2020 од 07.07.2020.год., на следећи начин :

Члан 2.

У члану 3. став 1. тачка 4, наведене одлуке, тако што после речи “трећег” додају се речи “и свако наредно ”.

Члан 3.

У члану 4, став 3, после речи “треће” додају се речи “и свако наредно”.

Члан 4.

Реч “субвенционирана”, која је употрељбена у целом тексту одлуке, мења се са са речју “субвенционисана”.

Члан 5.

У свему осталом текст одлуке означене у из члану 1. ове одлуке остаје неизмењен.

Члан 6.

Ова одлука ступа на снагу наредног дана од дана објављивања у “Службеном листу општине Косјерић”.

СКУПШТИНА ОПШТИНЕ КОСЈЕРИЋ

Број 352-24/2020

У Косјерићу, 2020. године

ПРЕДСЕДНИК

СКУПШТИНЕ ОПШТИНЕ,

Татјана Коковић

О Б Р А З Л О Ж Е Њ Е

Правни основ за доношење Одлуке садржан је у одредбама члана 32 Закона о локалној самоуправи, у коме се каже да је Скупштина јединице локалне самоуправе надлежна да доноси прописе и друге опште акте. Затим, Закон о комуналним делатностима, члан 29. који гласи да јединица локалне самоуправе може утврдити категорије корисника комуналне услуге који плаћају субвенционисану цену комуналне услуге, као и износ субвенција за сваку категорију.

Приликом примене Одлуке утврђено је да су права деце предвиђена у члану 3. и 4. Одлуке формулисана на начин који је супротан циљу доношења исте, тј. подстицању рађања деце на територији општине Косјерић.Усвајањем ове Одлуке би се побољшали услови породица са троје и више деце за задовољавањем основних потреба, као и побољшањем материјалног положаја наведених породица.

ОПШТИНСКА УПРАВА ОПШТИНЕ КОСЈЕРИЋ